**Melding om vedtak – korttidsopphald**

**Vedtak:**

Me evaluerer hjelpebehovet ditt fortløpande. Vedtaket kan bli forlengd eller endra dersom det under opphaldet viser seg at du har behov for det.

**Eigenbetaling**

Eigenandelen for korttidsopphald er kr 170 per døgn dei fyrste 60 døgna. Ved akutt hjelp-opphald er det fritak for betaling dei tre fyrste døgna. Etter 60 døgn betaler du ut frå inntekta di. Eigenandelen inkluderer mat og andre tenester. Kommunen dekkjer ikkje transport, men det kan du søkje om å få dekt gjennom pasientreiser.

**Praktisk informasjon før du flyttar inn**

Du må merkje alle private eigedelar med namn, sidan me har felles vaskeri. Du kan bestille namnelappar som toler maskinvask, på nett. Du har sjølv ansvar for dei private eigedelane dine.

**Meld frå om endringar**

Du har plikt til å melde ifrå om endringar i situasjonen din. Me tek atterhald om retten til å endre vedtaket dersom behovet ditt endrar seg.

**Rett til innsyn**

Du har som hovudregel rett til å gjere deg kjend med dokumenta som ligg til grunn for vuderinga. Ta kontakt dersom du ønskjer det.

**Rett til å klage**

Du har rett til å klage på vedtaket. Fristen for å klage er fire veker etter at du har fått vedtaket. Klagen sender du til Tildelingsteamet, som har behandla saka. Adressa er Tildelingsteamet, Helse- og sosialsektoren, 3570 Ål. Dersom dei ikkje gjer om vedtaket, sender dei klagen vidare til Fylkesmannen.

**Aktuelt regelverk**

* Saka er vurdert etter pasient- og brukarrettslova § 2-1 andre ledd og lov om kommunale helse- og omsorgstenester m.n. § 3-2 første ledd nr. 6 bokstav c.
* Satsane for betaling er regulert i betalingssatsane til Ål kommune.
* Kommunen sin rett til å krevje eigenbetaling er regulert i forskrift om vederlag for korttidsopphald i institusjon m.v. § 4, jf. lov om kommunale helse- og omsorgstenester § 3-2 nr. 6 bokstav c.
* Retten til dokumentinnsyn er regulert i forvaltningslova § 18.
* Retten til å klage er heimla i pasient- og brukarrettslova §§ 7-2 og 7-5.

**Ta kontakt om du har spørsmål**

Du er velkomen til å ta kontakt med avdelingsleiaren eller Tildelingsteamet dersom du har spørsmål eller treng hjelp med noko, for eksempel å klage.

Med vennleg helsing

Tildelingsteamet

ved Marit Øien Li

avdelingsleiar Tunet

Telefon: 32 08 52 10